( 90 ) 
tamen optime musculos Lumbrici observavit , hos silentio praetermittit. 
Videtur illum auctorem eos habuisse tanquam portiones musculorum lon- 
gitudinalium secatas intersectionibus transversalibus telae cellularis. Nescia 
an musculi analogi fuerint reperti in quibusdam aliis Annelidibus. Ego 
non eosdem inveni nisi in Lumbrico terrestri. Musculi quos Lyonnet ani- 
madvertit ad intersectionem cuj usque annuli in Eruca et quibus nomen 
musculorum divisorum tribuit (vid. pag. 125 ejus operis), nullam exhi- 
bent analogiam cum musculis quos observavimus. Musculi Erucae sunt 
simplices, duplices quin etiam triplices pro diversis annulis. Occurrunt 
ad omnes divisiones sive intersectiones annulorum , primo et ultimo exceptis. 
Positio. Hi musculi positi sunt in media parte cujusque annuli, quos soli, ut 
ita dicam, constituunt. Inter se segregati sunt portionibus telae cellularis 
densae quae videtur permeare musculos circa foramina , per quae setae 
sive pedes progrediuntur. Sic ad integram suam peripheriam circumdati 
illa cellulositate, videntur contineri sacculis quadrangularibus agga, ghhg , 
hcch,fig. 3. tab. XJ^lII - XIX. Hi tamen musculi non intersecantur 
musculis setarum ; nam illos in integrum separare mihi licuit , tumque 
efformant annulos distinctos clausos , sed praeditos quatuor sinibus ad 
partem ventralem : qui sinus exoriuntur tantummodo ex praesentia Re- 
tractorum spinarum. 
Color. Musculi annulares obliqui magis sunt opaci et magis participes fiunt 
eoioris Animalis quam transversales. Exinde sequitur quod musculi lon- 
gitudinales trans eorum crassitudinem distingui nequeant. 
Numerus. Incipiunt occurrere a primo annulo corporis et nonnisi ad ultimum 
evanescunt; inde sequitur quod eorum numerus idem sit ac numerus 
annulorum, scilicet 132, termino medio sumpto. Et ex eo ipso quod con- 
stituant corpus principale horum annulorum , forma variat pro respectiva 
eorum positione. 
Forma. In genere, formam exhibent annuli clausi plus minusve largi, aliquando 
(a 1° usque ad 18 um aUt 20 um annulum) formam parvi cylindri, basi 
altitudinem adaequante, praediti. Supra locuti fuimus de sinibus inferio- 
ribus sive ventralibus. Distinguo duo latera et duas faeies. 
Margo anterior. Margo anterior ad partem dorsalem annuli instruitur levi incisura 
